Grizzly Bear

Grizzly Bear on ameerika rokkansambel, mis asutati 2002. aastal New Yorgis Brooklynis. 
Bändi kuuluvad Edward Droste (vokaal, kitarr, süntesaatorid, "omnichord"), Daniel Rossen (vokaal, kitarr, bandžo, süntesaatorid), Chris Taylor (bass, taustavokaal, erinevad instrumendid, produtsent) ja Christopher Bear (trummid, taustavokaal). Bänd kasutab nii traditsioonilisi kui ka elektroonilisi instrumente. Nende muusikat on liigitatud psühhedeelse popi, folkroki ja eksperimentaalse muusika alla. Nende muusikas domineerib vokaalharmooniate kasutamine.
Ansambli muusikat on kasutatud filmis "Kurb valentinipäev" (2010), mille lavastas Derek Cianfrance. Samuti on nende muusikat kasutatud näiteks briti seriaalis "Skins" (2008).
Ajalugu.
Algusaastad ja "Horn of Plenty" (2002–2005).
Grizzly Bear sai alguse 2000. aastate alguses, kui laulukirjutaja Ed Droste hakkas üksinda muusikat kirjutama. Droste ise kirjeldab sünnihetke nii: "Ma tegin lihtsalt kodus väikest muusikaprojekti ja mõtlesin, et "oh, see on päris lahe, ma panen sellele nimeks Grizzly Bear". Ma kutsusin selle nimega tegelikult ühte oma endist poiss-sõpra".
2004. aastal avaldas Droste Grizzly Beari debüütalbumi "Horn of Plenty", mis oli peamiselt Droste'i sooloalbum, kuid lugudes tegi juba kaasa ka tulevane trummar Christopher Bear. 
Hiljem liitus Droste'i ja Beariga basskitarrist ja produtsent Chris Taylor, kellega esineti kolmel kontserdil kolmekesi. Seoses nende näitab, Droste märgib: "Esimesed paar kontserti, mis me kolmekesi ilma Danita [Rossen], tegime, olid päris kohutavad. Minu meelest me avastasime oma saundi alles siis, kui me püüdsime oma lavasõusid kokku panna, ja sealt saigi minu arvates bänd alguse."
Kitarrist ja laulja Daniel Rossen, kes oli Beari sõber džässilaagrist, liitus bändiga varsti pärast seda. Rossen on öelnud: "Ma mängisin päris pikka aega oma lugusid ainult lähedastele sõpradele, ja see lihtsalt kuidagi juhtus nii, et ma elasin ülikooli teisel aastal koos Chris Tayloriga, kes neid lugusid kuulis. Tema kutsus mu Grizzly Beari. Tema liitus bändiga esimesena ja varsti pärast seda kutsus ta mind bändiproovi oma lugusid mängima. [...] Kui ma bändiga liitusin, töötasin ühe loo kallal, mille kontsertkavasse panime, ja nädal hiljem olime juba teel kahe kuu pikkusele tuurile. See oli tõeline katseperiood. Ma olin tuttavad mõlema Chrisiga, aga Edi [Droste] ei tundnud ma üldse. Oli väga veider õppida tundma inimest temaga päev otsa samas autos ringi sõites."
Mis puudutab otsusesse kasvatada Grizzly Bear sooloprojektist neljaliikmeline bänd, on Droste öelnud: "Ma olin üsna õnnelik loobuma mõttest, et olen sooloartist. Ma vihkan üksi rambivalguses olemist, üksi kitarriga seismist ja mikrofoni pomisemist. See oli minu jaoks kohutavalt hirmutav."
2005. aastal ilmus Kanine Recordsi alt "The Remixes" – kogumik "Horn of Plenty" remiksitud lugudest. Muuhulgas tegid seal kaasa Simon Bookish, Final Fantasy, Soft Pink Truth, DNTEL, Efterklang ja Ariel Pink.
"Yellow House" (2006–2007).
Nende esimene album "Yellow House" ilmus Warp Recordsi alt 2006. aasta septembris. See on esimene album, mis on salvestatud kvartetina ja mis sisaldab ka Rosseni kirjutatud materjali. Album sai nime Droste ema maja järgi. Selles samas majas on album ka salvestatud. "Yellow House'i" nimetasid The New York Times ja Pitchfork 2006. aasta parimate albumite hulka. 2007. aastal salvestas Rossen kaveri JoJo singlist "Little Too Late", kui Droste sai 29-aastaseks 2007. aastal andis bänd välja ka EP "Friend", mis sisaldab Grizzly Beari materjali väljavõtteid ja alternatiivsed versioone nende lugudest, kavereid, mida esitavad Cansei de Ser Sexy (CSS), Band of Horses, ja Atlas Sound. Lisaks tegid loos "Alligator" ja EP varjatud loos kaasa Dirty Projectorsi ja Beiruti liikmed.
Liikmed.
Turneel kaasa tegevad muusikud
Diskograafia.
Stuudioalbumid